Rudolf ja Irma

"Rudolf ja Irma" on 1. jaanuaril 1985. aastal Eesti Televisioonis esietendunud Gunnar Kilgase telelavastus. Lavastus põhineb A. H. Tammsaare teosel "Elu ja armastus". (vaadatud 2. september 2016)

Telelavastusest
Ülo Tonts (Rahva Hääl, 20. jaanuar 1985): "G. Kilgase lavastus näitab jälle kord teleteatri väga suuri võimalusi nõudliku kirjandusliku materjali esitamisel. Lavastuse rütm oli hästi läbi mõeldud ja läbi viidud. Ergastavalt mõjus lavastaja enda loetud napp autoritekst. Etendust kannab algusest lõpuni Elle Kulli ja Evald Hermaküla näitlejalooming. Pool sajandit tagasi klassiku sule all sündinud, nii- ja teistsuguseks mõistmiseks põhjust andnud kirjanduslikud kujud saavad ekraanil ainulise, konkretiseeriva tõlgenduse ja kujutuse. Kaks suveräänset ja köitvat näitlejat, võrdjõuline duett ja see asjaolu oli seekord eriti tähtis. Meie kujutlus Irma Vainust ja Rudolf Ikkast võis ju omajagu teistsugune olla, ikkagi tuleb tunnistada, et see, mida pakkusid näitlejad, oli algusest lõpuni köitev, intensiivne ja järjekindel. Etendus kestis ju ühtekokku peaaegu viis tundi ja oli täiesti peaosaliste kanda. Kohe kalendriaasta algul kaks nii huvitavalt mängitud suuremahulist rolli — hoopiski mitte halb algus teatriaasta jaoks. Kõrvaltegelastest jäi seekord eriti meelde Leida Rammo Irma tädi rollis. Oma mõõduka groteskivarjundiga oli see roll nagu otseselt sellest romaanist võetud, selle kunstilist laadi silmaspidav." Rudolf ja Irma. Rahva Hääl, 20. jaanuar 1985.

Osatäitjaid
 Elle Kull (Irma)
 Evald Hermaküla (Rudolf)
 Aleksander Eelmaa (Eedi)
 Elvi Koppel (ema)
 Viire Valdma (Lonni)
 Tarmo Sild (Lügenheim)
 Laine Mesikäpp (kojamaadam)
 Leida Rammo (Irma tädi Anna) 
 Ita Ever (Proua Brett)
 Enn Klooren (härra büroost)

Lavastuse teostus
 Gunnar Kilgas; instseneering / lavastus
 Terje Põder, toimetaja
 Rein Lillmaa, Rein Spulge, Ivar Murel; operaatorid
 Jaan Koha; muusikaline kujundus
 Britta Jaanimägi; helirežissöör 
 Tiiu Übi; kunstnik
 Maimu Vannas; kostüümikunstnikRudolf ja Irma. Eesti teatri lavastuste andmebaas. (vaadatud 5. veebruar 2024)

Viited

Välislingid
 Rudof ja Irma. Fotoarhiiv, arhiiv.err.ee.
 Rudolf ja Irma. I osa. Videoarhiiv, arhiiv.err.ee.

Kategooria:Eesti telelavastused
Kategooria:Eesti Televisiooni telesaated